İnteqrasiya Edilmiş Rəqəmsal Şəbəkə

İnteqrasiya edilmiş rəqəmsal şəbəkə (, qısaca ) — mövcud telefon şəbəkələri əsasında inkişaf etdirilən ümumdünya rəqəmsal kommunikasiya şəbəkəsi. ISDN-də məqsəd informasiyanın rəqəm analoq çevrilməsini tələb edən mövcud telefon xətlərini ən çeşidli informasiyaları (adi danışıqdan tutmuş kompüter verilənləri, musiqi və videoyadək) ötürmə bacarığına malik olan rəqəmli veriliş vasitələri ilə əvəzləməkdən ibarətdir. ISDN iki başlıca rabitə kanalı üzərində qurulub: verlənləri 64 kbit/san sürətilə ötürən B kanalı və idarəedici informasiyanı ya 16, ya da 64 kbit/san sürətilə ötürən D kanalı. Kompüterlər və digər qurğular ISDN ilə sadə standart interfeyslərlə birləşirlər. ISDN istifadəçilərə daha sürətli və çeşidli rabitə xidmətləri verir. Qoşulma universal qurğu, telefon xəttindən istifadə etməklə müxtəlif cür – telefon, telefaks, internet və digər elektron-rabitə növlərindən eyni vaxtda istifadəyə imkan verən komplekt qoşulma hesab olunur. Evinizə bir İSDN xətt çəkdirdiyinizdə iki xəttiniz olar. Bir xətti səs, digərini məlumat transferi üçün istifadə edə bilərsiniz. Və ya, bu iki xətti birləşdirib 128 kbit/s məlumat transfer sürətinə çata bilərsiniz.

İSDN-in orijinal standartına əlavə olaraq inkişaf etdirilən B-ISDN standartı geniş band məlumat ötürülməsi imkanı təmin etməkdədir. B-ISDN 1.5 Mbit/s məlumat transfer sürətinə qədər qalxa bilər ancaq lif optik kabellər istifadə edilməsi lazım olduğu üçün çox da populyar deyil.

 İstinadlar 

 Ədəbiyyat 
 İsmayıl Calallı (Sadıqov). İnformatika terminlərinin izahlı lüğəti. Bakı: Bakı nəşriyyatı, 2017, 996 s.

 Xarici keçidlər 

Kateqoriya:Telefoniya
Kateqoriya:Şəbəkəyə giriş
Kateqoriya:Videotelefoniya